"PSJ" klubi himoyachisi David Luiz vaqti kelib faoliyatini AQSh chempionatida davom ettirishi mumkinligini aytib o‘tdi. "Yana besh-olti yildan keyin MLS dunyoning eng kuchli chempionatlaridan biriga aylanadi. U yerga ketayotgan futbolchilarga qarab ham bunga baho bersa bo‘ladi. Stiven Jyerrard, David Vilya, Pirlo, Kak va boshqalarni sanab o‘tish mumkin. Kelajakda u yerda yanada ko‘proq mashhurlar yig‘ilsa, ajab emas. Men ham bir kun kelib AQSh chempionatida to‘p surishimga ishonaman. AQShda muxlislar futbolni sevishadi", - deydi Luiz.